OpenLLM-France/wikimedia huggingface dataset:
# Costa da Morte

Costa da Morte (Aod ar marv e brezhoneg) zo un darn eus aod Galiza war-dro Cabo Fisterra.

## Perzhier

Sed ar perzhier a-bouez :
* Malpica, unan eus re vrasañ ar c'hornad,
* Camariñas, brasañ porzh Costa da Morte,
* Corme
* Laxe,
* Camelle,
* Arou,
* Santa Mariña,
* Muxía,
* Fisterra.
# Costanza

Costanza zo un anv-badez italianek.

## Gerdarzh

Deuet marteze diwar an anv gallek Constance, un anv koshoc'h. Eus un tiegezh gallek e teue Costanza d'Altavilla, ar c'hentañ maouez en anv-se, Constance de Hauteville hec'h anv orin. A-hend-all e teue an anv constance gallek eus an anv latin Constantia, a oa hini Flavia Iulia Constantia.

## Yezhoù all

* Constanze, Konstanze, Konstanz, en alamaneg
* Constance, e galleg, izelvroeg, saozneg;
* Constancy, e saozneg
** berraet en Connie
* Constantia, en izelvroeg
* Constancia, Constanza, e spagnoleg
* Constança, e katalaneg, okitaneg ha portugaleg.
* Konstancja e poloneg
* Constanta e roumaneg

## Tud
### Sent

* Felice e Costanza, pe Felix ha Costanza, daou verzher roman en amzer Neron;

### Tud all

* Costanza d'Altavilla, anv div vaouez a renk uhel
* Costanza da Varano (1428 – 1447)
* Costanza Farnese (1500-1545)
* Costanza Sforza (1550-1617)
* Costanza Monti, barzhez.
* Costanza d'Aragona, rouanez Trinakria.

#### Constança

* Constança Portugal, anv meur a infantez

## Oberennoù

* Costanza / Costanzo, ur gontadenn italianek gant Giovanni Francesco Straparola.
* Isabella e Rodrigo ossia La costanza in amore, c'hoarigan italianek gant Giovanni Bertati ha Pasquale Anfossi, 1776)
# Costa de' Nobili

Costa de' Nobili zo ur gumun eus Proviñs Pavia e rannvro Lombardia.
# Costa di Mezzate

Costa di Mezzate zo ur gumun eus Italia, e proviñs Bergamo, e rannvro Lombardia.
# Costa di Rovigo

Costa di Rovigo zo ur gumun en Italia, e proviñs Rovigo ha rannvro Veneto.
# Douar Santel (disheñvelout)

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Douar Santel zo un anv roet da veur a vro:
* an Douar Santel, e Palestina gwechall, rannet etre Israel ha Palestina hiziv, an douar ma vevas Jezuz, mab Doue hervez ar relijionoù kristen;
* Helgoland (diwar Heiligland, douar santel), enezeg ma veze enoret an doue german Forseti.
# Douar ar Rouanez Maud

Douar ar Rouanez Maud (Dronning Mauds land pe Dronning Maud land e norvegeg) zo un darn eus Antarktika arc'het gant Norge. Anvet eo diwar anv Maud Kembre (1869–1938), ur briñsez saoz deuet da vout Rouanez Norge. Er c'hornôg d'an douar-se emañ an Tiriad Antarktikel Breizhveuriat.
# Douar ha Frankiz

Douar ha Frankiz zo ur strollad politikel breizhat krouet d'an 23 a viz C'hwevrer 2020, e bal "sevel ur riegezh breizhat dre an ensavadurioù politikel lakaet e servij ar bobl". Lakaat a ra war wel e amkan war hir dermen, dizalc'hiezh Breizh. N'eus den ebet a vefe dileuriet evel penn pe vouezh aotreet.

## Palioù pennañ ha peragoù

Sevel kengorioù lec'hel a vo ar pal kentañ evit levezoniñ kuzulioù-kumun da gentañ gant ar mennozhioù pennañ, ar gengevreadouriezh demokratel hervez skridoù Murray Bookchin war an ekologouriezh sokial ha radikal, ar gêrouriezh frankizelour, ar venevelouriezh hag ar stourm ouzh ar serzhouriezh. Roet e tle bezañ roet ur c'horvoder izek da bep kouer ekologour. N'eus ket mall ganto mont war ar renk en dilennadegoù bras. Aterset gant ar gelaouenn Bretons, Alan Le Cloarec (Alan ar C'hloareg) en doe berraet peragoù krouidigezh an aozadur dizalc'hour ha n'eo ket boaz klevout seurt komzoù, hervez an aterser :`
   E-tal ur Stad, ha e chomo enteuzelour da viken, ne c'heller tremen hep an dizalc'houriezh. M'emañ Breizh e taras da vont da get, n'eus ket tu d'ober un dibab all. N'eo ket ur mad nag ur gwir, un ostilh nemetken evit sevel ur raktres kevredigezh nevez… Sevel ur vro nevez dezhañ reolennoù ha lezennoù nevez ha reishañ hag a vo reteraet war-zu an ekologouriezh, ar venelouriezh ha ar gengevreadouriezh…

## Oberezhioù

Savet ez eus bet un nebeud kengorioù lec'hel : Menez Are, Treger, Kerne, Bro-Naoned, Bro-Roazhon, Kreiz Breizh... Embannet en doa Kengor Bro-Naoned e souten stourm an dud staliet er C'harned adal an hañv 2020, e-barzh kumun Frozieg, evit herzel raktres ledanaat porzh Mouster-al-Loc'h.

## Levrlennadur

* Un nouveau mouvement indépendantiste. Ouest-France, 1añ C'hwevrer 2021. Diviz gant Timotée Rogues ha David Derrien.
* Douar ha Frankiz veut s’implanter dans le Léon au départ de Plougastel, Le Télégramme, 11 Genver 2021. Diviz gant Timotée Rogues ha David Derrien.
* Régis Delanoé, Alan Le Cloarec : la possibilité d'un indépendance, Bretons, n° 171, Janvier 2021, p. p. 28-29. Diviz gant unan eus ar gendiazezerien.
* Douar ha Frankiz, Une Bretagne indépendante face à l’Histoire, NHU Bretagne, 2 Here 2020.
* Douar ha Frankiz, La Bretagne a les moyens de son indépendance, NHU Bretagne, 3 Gwengolo 2020.

## Notennoù ha daveennoù

* ↑ Anv dibabet evit treiñ lugan ar Zapatisted, Tierra y Liberta, e mare Dispac'h Mec'hiko (Régis Delanoé, Alan Le Cloarec : la possibilité d'un indépendance, Bretons, niv. 171, janvier 2022.
* ↑ DOUAR HA FRANKIZ (W292007582) war entreprise.data.gouv.fr
* ↑ Bretons, niv. 171, janvier 2022.
* ↑ Face à un État assimilationniste et qui ne cessera jamais de l'être, l'indépendance apparaît inéluctable. Il n'y a pas d'autre choix, au risque de voir la Bretagne de nouveau menaçée de disparition. Ce n'est pas une faveur, ni un droit, simplement un outil pour construire un nouveau projet de société… Construire un nouveau pays avec de nouvelles règles et de nouvelles lois plus justes, tournées vers l'écologisme, le féminisme et le confédéralisme…
# Douar Graham

Douar Graham eo an takad eus ledenez Antarktika lec'hiet en norzh d'ul linenn hag a ya eus Kab Jeremy da Gab Agassiz.
# Douar Santel. Terre Sainte

Douar Santel. Terre Sainte zo ur levr beajiñ divyezhek diwar-benn an Douar Santel embannet gant ti embann Minihi Levenez e 1998. E skolveurieg eo skrivet, evel holl embannadurioù Minihi Levenez.
Ennañ e kaver pennadoù diwar-benn istor an Douar Santel, ar relijionoù ennañ (an Ilizou kristen, ar Juzevien, an Islam), hag al lec’hioù perc'herinded : Nazared ha Bro-C'halilea, Samaria, Betleem, ha Jeruzalem. Testennoù eus ar Bibl a zo gant notennigoù war al lec’hioù sakr a vez lidet enno buhez ha tremen Jezuz-Krist.

## Gwelet ivez

* Douar Santel
* War roudou sant Paol
* Testamant Nevez
# Douarbolitikerezh

An douarbolitikerezh a zo ur skiant, e-touez skiantoù an Den, savet er XX$^{vet}$ kantved evit studiañ an etreober a gaver etre an douaroniezh hag ar politikerezh. An istor hag ar skiantoù kevredigezhel a zegas o savboentoù koulz ha div lodenn an douaroniezh, an douaroniezh fizikel hag douaroniezh an Den. Ur preder war ar galloudoù politikel diazezet war an tiriadoù eo da gentañ holl. Eus ganedigezhioù, kreskidigezhioù ha marvioù ar riezoù hag an impalaeriezhioù e vez kaoz peurvuiañ, da lavaret eo eus petra a ro pouez dezho ha petra a c'hell lakaat anezho da goll o galloud pe da vont da get. Studiañ an eskemmoù sevenadurel hag armerzhel eo ur poent bras ivez.

## Krouerien an douarbolitikerezh

Ijinet eo bet an termen gant an douaroniour svedat, Rudolph Kjellén, e dibenn an XIX$^{vet}$ kantved. E 1904 ec'h embannas ar Breizhveuriad Hallford John Mackinder un deorienn war vartezeadenn ar Galonvro (Heartland e saozneg). Ma’n em stailhfe ur riez e-kreiz ur c'hevandir a c'hellfe bevañ hep beli war ar mor ha chom trec'h war ar riezoù all. Er c'hontrol, an Amerikan, Alfred Thayer Mahan a bouezas war ar galloud war vor (sea power) hag o deus bet koulz Breizh-Veur en XIX$^{vet}$ kantved hag ar Stadoù-Unanet er c'hantved war-lerc'h.

## Tachennoù an douarbolitikerezh

Pa ziskenner eus an dachenn gevandirel betek ar perzhioù douaroniel ha denel a gaver e-barzh ar riezoù hag ar broioù, e veneger alies :

### Pouez an hentoù hag ar c'hehenterezh

Pa vez kavet hentoù nevez pe doareoù nevez evit en em dilerc'hiañ e c'hell kêrioù ha riezoù bras koll o birvidigezh. Da skouer p'o doa kavet an Europiz an hent war vor evit mont da Sufrika ha d'ar Reter pellañ eo bet diskaret ment ha pouez Tombouctou ha Samarkand e dibenn ar Grennamzer. Dre ma oa aesoc'h mont war bigi eget war an hentoù douar e veze ur pouez bras d'ar stêrioù a oa bageüs. War riblennoù ar stêrioù hirañ e kaved meur a riez galloudus. Ar skouerioù koshañ a zo re ar riezoù an Henamzer uhel koulz e Mezopotamia (stêrioù Eufrat ha Tigr) hag e Egipt (stêr Nil).

### Pouez ar gounezerezh

Gounezerezh an ed a zo unan eus an oberezhioù a rastell ar muiañ arc'hant p'eo ar bara hag ar c'hrampouezh ur boued priziet-dreist. Pinvidigezh Egipt kozh, galloud Rusia pa oa Ukraina dindan he beli, galloud armerzhel ar Stadoù-Unanet tennet diouzh ar gounezerezh divent diorroet en o flaenennoù meur a zo faktoù istorel eus ar re bouezusañ en Istor. E lodennoù ar bed m'eo gounezet boued diaezez all (maiz pe riz) e weler riezoù staliet o c'halloud war kontroll kouerien rediet da broduiñ war gorreadoù bras (sevenadurioù rakkoulmel e Suamerika ha sevenadurioù Gevred Azia. Renet eo ar gounezerezh gant an hin hag an dour. Un hin mat ha dourioù a ra ur riez pinvidik.

### Pouez an torosennadur

Un aradennad venezioù a zo a-bouez-kenañ :
* e keñver ar surentez : herzel a ra an alouberien.
* e keñver an armerzh (gwechall): pa' veze diouer a vont-tre e c'helle ar riezoù staliañ ur gwir-treizh. Da skouer daougantvedenn ar Galiaoù a veze paeet evit kas marc'hadourezh dre an Alpoù. Implijet e veze an arc'hant evit kempenn an hentoù roman kozh.
# Douar Nutca

San Lorenzo de Nutca a oa anv ur vro a-hed aod kornok Norzhamerika, anezhi inizi Nutca, Quadra ha Vancouver, Flores ha re all eus Strizh-mor Georgia, hag ivez al Lower Mainland, er British Columbia, hag an hanter eus ar broviñs kanadian-se ; hag ouzhpenn stad Washington, ha stadoù Oregon, Idaho, izeldirioù Montana ha Wyoming e SUA. Gouarnet e oa adal kêr Vec'hiko eus 1789 betek 1795, pa voe lakaet e Besrouantelezh Spagn Nevez.
E 1789 e stagas ar Spagnoled, dindan Esteban José Martínez, da sevel Kreñvlec'h San Miguel e pleg-mor Nutca, en Enez Vancouver. Dalc'het e voe ar c'hreñvlec'h gant soudarded eus Katalonia adal 1791 betek 1795 pa voe dilezet.
Eno e voe degemeret ar beajour-tresour Sigismund Bacstrom gant pennoù ar c'hreñvlec'h e-pad un toullad mizioù en 1792-93.
* Kreñvlec'h spagnol San Miguel, San Lorenzo de Nutca. (Treset gant Sigismund Bacstrom e 1793)
* Tier e Douar Nutca. Beajoù ar C'habiten Cook, 1790

## Pennadoù kar

* Enez Nootka
* Convenciones de Nutca
* Douar Oregon
* British Columbia
* Alta California
* Spagn Nevez
# Douar Israel

Douar Israel (hebraeg modern : אֶרֶץ יִשְׂרָאֵל Eretz Yisrael ; tiberianeg : ʼÉreṣ Yiśrāʼēl) eo an anv yuzev a roer d'un tiriad n'eo ket sklaer e harzoù e su ar Reter-Nesañ. A-hed ar c'hantvedoù en deus klotet tamm pe damm gant tiriadoù evel Kenaan, an Douar Prometet, an Douar Santel, Palestina en e ster kozh hag Israel ha Palestina modern. Cheñch a ra termenadur e harzoù en Tanac'h ha ne glot ket gant harzoù kozh an Israelited hag ar rouantelezhioù yuzev deuet da heul.
Hervez ar Yuzevegezh ez eo Douar Israel an douar ma vez al Lezenn yuzev an hini bouezusañ ha ne gont ket tiriadoù e-lec'h ma n'eo bet biskoazh an hini bouezusañ. Un tiriad eo hag a oa bet roet d'ar Yuzevien gant Doue hervez an Torah (ha dreist-holl hervez Levr ar C'heneliezh) a gont penaos e oa bet prometet an douar da Abraham evit e ziskennidi.
# Douar an Tan

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Douar an Tan pe Tierra del Fuego e spagnoleg, zo anv meur a dra a denn holl da inizi a zo e beg suañ Suamerika :
* Inizi Douar an Tan, un enezeg rannet etre Arc'hantina ha Chile ;
* Enez Veur Douar an Tan, pe Isla Grande Tierra del Fuego, brasañ enezenn enezeg Douar an Tan;
* Proviñs Tierra del Fuego (Arc'hantina), ur broviñs en Arc'hantina ;
* Proviñs Tierra del Fuego (Chile), ur broviñs e Chile ;
* Tierra del fuego, ur film chileat e 2000.
# Jean-Louis Ughetto

Jean-Louis Ughetto, bet ganet d'ar 1añ a viz Genver 1938 e ? hag aet da Anaon e miz Mezheven 2011 e Pariz, a oa ijinour ar son er sinema hag ur skrivagner gall.

## Goproù

Da-geñver lid ar Césars e voe deroet Priz ar gwellañ son dezhañ :
* evit L'Argent (Robert Bresson) e 1984,
* evit Rendez-vous (André Téchiné) e 1986, a-gevret gant Dominique Hennequin,
* evit Les Innocents (André Téchiné) e 1988, a-gevret gant Dominique Hennequin.
# Jean-Joseph Rabearivelo

Yann-Jozef Rabearivelo (Ganet d'ar 4 a viz Meurzh 1901, en Antananarivo - Marvet d'an 22 a viz Even 1937, en Antananarivo), a oa ur barzh eus Madagaskar a skrive e malagasieg hag e galleg. Titloù e zastummadoù barzhonegoù zo An troc'h ludu (1924), Hogos heunvreoù (1934), ha Troet diwar an noz (1935). Alies e vez sellet outañ evel diaraoger al lennegezh valagasiek a vremañ.
Setu amañ roll klok e oberennoù :
* La coupe de cendres (1924)
* Sylves (1927)
* Volumes (1928)
* Enfants d'Orphée (1931)
* Presque-Songes (1934)
* Traduit de la Nuit (1935)
* Imaitsoanala (1935)
* Chants pour Abéone (1936).

## Liammoù diavaez

* Diveradenn eus e vuhez e saozneg (Bookrags).
* Yann-Jozef Rabearivelo, (e galleg) gant Claire Riffard : e vuhez hag e oberennoù skridvarnerezh ("île en île").
# Jean-Louis Latour

Jean-Louis Latour zo bet ganet d’ar 25 a viz Mae 1935 e Montroulez. Aet eo da Anaon d'ar 6 a viz Mezheven 2017 e Redon. Labourat a rae evit kas sevenadur Breizh war-raok ha brudañ anezhañ.
Jean-Louis Latour oa a orin eus ur familh martoloded (XIX$^{vet}$ kantved), soudarded ha kenwerzhourien. Dimezet oa gant Marie Christine ha pevar bugel o deus bet : Kireg, Gaelle, Nolwenn hag Anaïg. E-kerzh an Eil Brezel-bed e oa bet merket e spered gant darvoudoù a oa. Gloazet fall e oa bet e vreur, bet tec'het kuit da Vro-Saoz e miz Mae 1940 pa oa en e seitek vloaz, e miz Eost 1944 e-kichen Alençon gant an (2 D.B.). 40 bugel a oa bet lazhet e miz Genver 1943 pa oa kouezhet ur vombezenn war e skol e Montroulez. Ken spontet e oa bet gant an darvoud-se ha m’o doa divizet e dud kas anezhañ da vevañ en un ti-feurm eus Plegad-Gwerann, ma veze graet gant ar brezhoneg. E miz Here 1945, e Redon, en doa dizoloet ar gallaoueg ; tapet en doa e vachelouriezh war ar brederouriezh e Naoned. Pa oa oc’h ober e goñje, etre 1957 ha 1960, e oa karget eus an F.S.N.A (Gallaoued a orin eus Norzh Afrika]]. Kentelioù a roe dezho hag evel-se en doa dizoloet ar sevenadur muzulman. Etre 1960 ha 1971 e oa bet Kuzulier-skol en deskadurezh-Stad. E 1960 en doa graet anaoudegezh gant Albert Poulain. E-pad bloavezhioù e oa bet gwelet an daou gomper o tastum hag o kanañ ar pozioù dastumet ganto. Kanet en doa evel-se er festoù-noz hag er sonadegoù betek 1985 (er bloavezh 1985 e oa bet embannet ar bladenn gentañ warni kanaouennoù gallaouek eus Bro Redon). Etre 1972 ha 1995, tapet gantañ ur vestroniezh war ar c’hehentiñ sokial, e oa bet rener ar Greizenn Sokial KGT (kef-goproù tiegezh). Eus 1965 da 2002 e oa bet emsaver evit kas war-raok an touristerezh. Bet e oa bet war un dro Prezidant Ti an Douristed e Redon, e-pad 13 vloaz, ha Prezidant Bro Degemer an Douristed. Medalenn arc’hant an touristerezh en doa bet dre ma oa bet difennet gantañ keal Breizh hag he sevenadur. E 1965 e oa deuet da vezañ sekretour Kendalc'h ha labourat a reas kalz evit lakaat sevel ar greizenn sevenadurel vreizhat kentañ “Ti Kendalc'h". Karget e oa bet gant e wreg Marie Christine eus an dud a-youl-vat e-pad seizh vloaz. E 1985 e oa deuet da vezañ prezidant Kendalc'h hag ezel eus Kuzul Sevenadurel Breizh (KSB). Etre 1993 ha 2003 e oa bet prezidant KSB, war-lerc’h Pêr Denez. Deuet e oa da vezañ ezel eus Kuzul Armerzhel ha Sokial ar Rannvro (KASR) e 1998 evel dileuriad evit ar sevenadur bihanniver. Ezel oa eus Urzh an Erminig.
# Jean-Jacques Urvoas

Jean-Jacques Urvoas, ganet e Brest d'an 19 a viz Gwengolo 1959, a zo ur politiker ezel eus ar Strollad Sokialour (PS). Dilennet da gannad Kentañ pastell-vro Penn-ar-Bed (Kemper) abaoe 2007. Anvet e voe da Vinistr ar Justis d'ar 27 a viz Genver 2016, ur post ma chomas betek miz Mae 2017. E dilennadeg kannaded Mezheven 2017 e oa bet kannet gant Annaig Le Meur, eus kostezenn La République En Marche. Neuze eo aet da gelenn en-dro da Skol-veur Breizh-Izel ha skolioù-meur all.
E 2019 e voe barnet abalamour m'en doa kaset keloù da d-Thierry Solère eus un enklask diwar e benn, pa oa Ministr ar Justis. Kondaonet e voe d'ur miz toull-bac'h gant goursez ha d'un dell-gastiz 5000 euro.

## Liammoù diavaez

a vo kavet e Wikimedia Commons.
* e vlog

## Notennoù

* ↑ Le Monde 30/09/2019
# Jean-Joseph Mounier

Jean-Joseph Mounier, ganet e Grenoble d'an 12 a viz Du 1758 hag aet da Anaon e Pariz d'ar 27 a viz Genver 1806, a oa un alvokad ha politikour gall.
Gant darn eus an istorourien e vez gwelet evel un den eus an tu dehoù frankizour. Mounier a vefe neuze unan eus krouerien al luskad kreiz, rak klask a rae e 1788 ha 1789 sevel ur c'henemglev etre an ideologiezhoù pennañ. Klask a rae sevel ur program bonreizhel awenet gant istor Bro-Saoz gant ur gwir a veto roueel, hag an emveli vroadel, en ur sevel ur vodadeg lezennel dilennet gant ar bobl met gant dilennadegoù hervez ar sens.
# Jean-Louis-Ébénézer Reynier

Jean-Louis-Ébénézer Reynier (Lausanne 1771 - 1814 Pariz) a oa ur jeneral gall a orin suis hag a vrezelas en armeoù an Dispac'h gall ha re Napoleone Buonaparte.
# Jean-Louis Chapalain

Jean-Louis Chapalain, ganet d'ar 4 a viz Genver 1880 en Enez-Vaz ha marvet d'ar 24 a viz Here 1956 e Lambezelleg, a oa beleg ha troour brezhonek.

## Troidigezh

* Eur brestad epad an XVIII$^{vet}$ kantved : an den eurus Glaoda Laporte, troet diwar Une figure brestoise du XVIII$^e$ siècle : Claude Laporte (1734-1792) gant Louis Saluden.

## Levr diwar e benn

* Yvon Tranvouez, Un Curé d'avant-hier, le chanoine Chapalain à Lambézellec, 1932-1956, Éditions de la Cité, 1989

## Liamm diavaez

* (fr) Un teul PDF diwar e benn
# Jean-Louis Hamon

Jean-Louis Hamon (5 a viz Mae 1821 e Plouha - 29 a viz Mae 1874 e Saint-Raphaël, Var) a oa ul livour breizhat.
Mab e oa da Yves-Gilles Hamon, kere, ha da Marie-Angélique Kemper. E 1840 e tivroas da Bariz evit mont da livour. E 1848-1849 e tiskouezas e oberoù kentañ hep nemeur a verzh. E 1851 avat, da vare diskouezadeg hollvedel Londrez, e resevas ur priz evit un arched gwerniset. Meur a briz a resevas er bloavezhioù da heul.

## Gallery

* Jean-Louis
* Auguste Toulmouche - Porträtt.
* La Comédie humaine (1852)
* La boutique du potier (Pompeii)
* Entomologie

## Daveenn

* ↑ Skrid ganedigezh, dielldi Aodoù-an-Arvor
# Jean-Louis Jossic

Jean-Louis Jossic, bet ganet d'ar 15 a viz Gouere 1947 e Naoned (Liger-Atlantel), a zo ur c'haner hag ur soner naonedat. Krouet en deus ar strollad Tri Yann, er bloavezh 1970 gant e vignoned Jean Chocun ha Jean-Paul Corbineau.
Eil-maer e oa ivez e ti-kêr Naoned betek 2014, oc'h ober war-dro ar sevenadur.
# Hornillos de Eresma

Hornillos de Eresma zo ur gumun eus Spagn, e proviñs Valladolid, en Kastilha ha León.
# Hornos

Hornos zo ur gumun eus proviñs Jaén, en Andalouzia, e Spagn. An niver annezidi zo 574 (2023).
# Horodenka

Horodenka (ukraineg: Городенка) a zo ur gêr eus Kornôg Ukraina, en Oblast Ivano-Frankivsk. Kreiz melestradurel bann Horodenkivsky eo.

## Liamm diavaez

* Horodenka e-barzh Hollouiezadur Ukraina .
# Hornillos de Cameros

Hornillos de Cameros zo ur gumun e kumuniezh emren La Rioja e Spagn.
# Hornillos de Cerrato

Hornillos de Cerrato zo ur gumun e Spagn, e proviñs Palencia.
# Hornillos del Camino

Hornillos del Camino zo ur gumun e Spagn, e proviñs Burgos.
# Horoeg

Ur yezh nilez-saharek eus skourr yezhoù soudanek ar c'hreiz eo an horoeg (horo) komzet gwechall e Tchad.
Ur yezh varv an hini eo.

## Gwelet ivez

* Yezhoù nilez-saharek
* Yezhoù soudanek ar c'hreiz
# Hornady (munisionoù)

Hornady Manufacturing Company zo un embregerezh munisionoù evit an armoù-tan hiniennel ha dafar adkargañ savet e 1949 ha diazezet e Grand Island (Nebraska, Stadoù-Unanet Amerika).

## Istor

E 1949 e voe savet an embregerezh gant Joyce Hornady. Ne oa ket ar mare aesañ da sevel un embregerezh munisionoù abalamour d'an diskar war ar goulenn goude ar bloavezhioù brezel. Daoust da zeroù diaes e krogas an embregerezh da greskiñ ha da dapout kevratoù evit pourveziañ an arme amerikan da vare brezel Korea. Savet e voe ul labouradeg nevez 800 m² e 1958 e-lec'h m'emañ c'hoazh hiziv-an-deiz.
E 1981 e varvas Joyce Hornady en ur gwallzarvoud karr-nij. E vab Steve Hornady a gemeras penn an embregerezh. Er bloavezhioù 1970 e krogas Hornady da werzhañ dafar adkargañ ouzhpenn ar munisionoù. E 2016 e laboure ouzhpenn 300 den evit an embregerezh, hag he froduioù a gaver er bed a-bezh.
Ar .17 HMR hag ar 6,5 mm Creedmoor zo e-touez ar c'hartouchennoù brudetañ ijinet gant an embregerezh.

## Produioù

Ouzhpenn produiñ munisionoù a bep kalibr ha dafar adkargañ he deus ijinet an embregerezh ar c'halibroù-mañ :
* .17 HMR
* 6,5 mm Creedmoor
* 6,5 mm PRC
* 7 mm PRC
* 300 PRC

## Daveennoù

* 1 2 (en) The Hornady Heritage and Vision war lec'hienn an embregerezh (lennet d'ar 01/04/2024)
* ↑ (en) A twin engine plane ..., UPI, 15/01/1981
# Hornaing

Kumunioù Bro-C'hall :
| Anv | Hornaing |
| Skoed | |
| Lec'hiadur Hornaing en Arondisamant Douai | |
| Riez | Bro-C'hall |
| Rannvro | Hauts-de-France |
| Departamant | Norzh |
| Bro hengounel | |
| Arondisamant | Douai |
| Etrekumuniezh | Communauté de communes Cœur d'Ostrevent |
| Kanton | Marchiennes |
| Kod INSEE | 59314 |
| Kod-post | 59171 |
| Maer | Frédéric Delannoy |
| Amzer-gefridi | 2008-2014 |
| Gorread | 8,95 km² |
| Led | 50° 22' 07" Norzh |
| Hed | 03° 20' 10" Reter |
| Uhelder kreiz | 23 m |
| Uhelder bihanañ | 16 m |
| Uhelder brasañ | 45 m |
| Poblañs hep kontoù doubl | 3 199 (2007) |
| Stankter | 657 a./km² |
| Lec'hienn ar gumun | |
Hornaing a zo ur gumun eus departamant Norzh e Bro-C'hall.
* An ti-kêr

## Monumantoù ha traoù heverk

* Iliz katolik Saint Calixte, 1867

## Armerzh

* Mengleuz glaou, ar foz Heurteau, serret.
* Kenderc'het e vez tredan gant ur greizenn abaoe 1957.

## Melestradurezh

Roll maered ar gumun :
| Mare | Mare | Anv |
| Meurzh 2001 | Meurzh 2008 | Alain Ladu |
| Meurzh 2008 | Meurzh 2014 | Frédéric Delannoy |
| N'eo ket anavezet c'hoazh an holl fedoù. |||||

## Gwerininoniezh

* Ar ramzez Philipotte.

## Dave ha notennoù

* ↑ Hornaing
* ↑ Cassini hag EBSSA
# Hornos de Moncalvillo

Hornos de Moncalvillo zo ur gumun e kumuniezh emren La Rioja e Spagn.
# Hent-houarn Lannuon Plouared

Ul linenn hent-houarn zo etre Plouared ha Lannuon, niverennet 446000 en anvadur RFF (Réseau ferré de France).

## Istor

E miz Eost 1865 e voe kemmet anv ti-gar Plouared da Blouared-Lannuon, evel ma oa bet goulennet gant maer Lannuon ar mare. Ar c'hemm-se a c'hoarvezas pevar miz goude digoradur al linenn Hent-houarn Brest Roazhon. Da-heul e c'houlennas dilennidi Lannuon ma vefe ouzhpennet un tamm linenn betek Lannuon. Dek vloaz goude e voe aotreet ur c'horvoiñ "gallus" d'an embregerezh Compagnie des chemins de fer de l'Ouest (CCFO).
D'an 31 a viz Kerzu 1875 e voe fiziet al linenn da CCFO. Da heul an aotre-mañ e vez digoret al linenn d'an 13 a viz Du 1881.
D'ar 15 a viz Even 2000 e voe echuet tredanaat al linenn evit ma c'hellfe mont an TGV betek Lannuon.

## Tres

* PK = Poent Kilometrek, an hed adalek porzh-houarn Plouared war al linenn Pariz-Brest.
| EhankumunPK Plouared Linenn war-du an hent-houarn Brest-Roazhon530,921 Kerozern (klozet e 1993)Ploubêr538,519 Lannuon (kozh)547,146 Lannuon (nevez)547,217 | Ti-gar Kerozern |

## Levrlennadur

* (fr) Picard, Alfred (1884). Les chemins de fer français – Tome 3. Paris : Hachette|BnF, 2012 (ISBN 978-2-01-257422-9)

## Gwelet ivez

* THR Breizh
* Tren tizh bras

## Notennoù

* ↑ Picard 1884.
| Porched hentoù-houarn Breizh Gwelit ar pennadoù hag ar rummadoù diwar-benn an hentoù-houarn Breizh. | Porched an treuzdougerezh – Gwelit ar pennadoù hag ar rummadoù diwar-benn an treuzdougerezh. |